
Агенцијата за заштита на правото на слободен пристап до информациите од јавен карактер, врз основа на член 109 став 9 од Законот за општата управна постапка („Службен весник на Република Македонија“ бр. 124/2015), а согласно член 27 и член 34 став 1 од Законот за слободен пристап до информации од јавен карактер („Службен весник на Република Северна Македонија“ бр. 101/2019), и  согласно Упатството за спроведување на Законот за слободен пристап до информации од јавен карактер („Службен весник на Република Северна  Македонија“ бр.60/20), постапувајќи по Жалбата изјавена од Е. Џ., поднесена против  Општина Маврово и Ростуша, по предметот Барање за пристап до информации од јавен карактер, на 04.09.2026 година, го донесе следното

Р Е Ш Е Н И Е

1.Жалбата изјавена од Е. Џ., поднесена против  Општина Маврово и Ростуша,  заведена во Агенцијата под бр.08-300 на 01.09.2026 година, по предметот Барање за пристап до информации од јавен карактер, СЕ УВАЖУВА и предметот се враќа на повторно постапување пред првостепениот орган.
2.Имателот на информации е должен да го спроведе ова Решение во рок од 15 дена од денот на неговиот прием и за истото да ја извести Агенцијата.


О Б Р А З Л О Ж Е Н И Е

Е. Џ., на 05.08.2026 година поднело Барање за пристап до информации од јавен карактер до Министерство за животна средина и просторно планирање, со кое побарало по е-маил да му се достави електронски запис од следната  информација: 
	„- Во која фаза е постапката за изградба на МХЕЦ Рибничка река реф бр.7?
· Дали инвеститорот побарал продолжување на рокот за изградба на МХЕЦ Рибничка реф.7?“.

	Имателот на информации не му одговорил на Барателот, по што истиот поднел Жалба, заведена во Агенцијата под бр.08-300 на 01.09.2026 година. 
Агенцијата со допис бр.08-300 од 02.09.2026 година, преку е-маил ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.
Имателот на информации постапувајќи по наведеното Барање до Барателот, на 02.09.2026 година,преку е-маил, доставил одговор со број 09-284/2 од 26.08.2026 година во кој наведува, ,,... 1. Проектот МХЕЦ Рибничка река реф бр.7 е со моќност над 1МW и согласн закон за градење тој е објект од прва категорија. За објекти од прва категорија при издавање на одобрение за градење надлежно е Министерство за Транспорт и Врски’’.
 На 03.09.2026 година, Барателот на информации , преку е-маил се произнесе по наводите во одговое на Барање, со кое не известува дека не сум задоволен од доставениот одговор, бидејќи истито не коренспондира со конкретно поставените прашања во моето Барање од 05.08.2026 година.
Агенцијата за заштита на правото на слободен пристап до информациите од јавен карактер, постапувајќи согласно одредбите од Законот за слободен пристап до информации од јавен карактер, ја разгледа Жалбата  изјавена од Барателот на информацијата, истата ЈА УВАЖИ и предметот го врати на повторно постапување пред првостепениот орган, поради следното:
Агенцијата утврди дека Имателот на информации не постапил согласно член 20 став 1 од Законот за слободен пристап до информации од јавен карактер со тоа што  не донел Решение со кое се уважува Барањето на Барателот, односно во случајот на Барателот не му ја доставил бараната информација  на начин и во форма наведени во Барањето, туку му доставил одговори кои не биле наведени во предметното барање.  
Агенцијата му укажува на Имателот на информации, дека согласно член 3 став 1 алинеја 2 од Законот за слободен пристап до информации од јавен карактер е утврдено дека: „информација од јавен карактер е информација во која било форма што ја создал или со која располага имателот на информацијата согласно со неговите надлежности“, а согласно член 10 став 1 алинеи 1,15,20, 21 и 22 од истиот Закон, е должен да ја информира јавноста со објавување на податоци од негова надлежност, видови услуги кои ги даваат имателите на информации (информации за физичката достапност за остварување на услугите и информации за е-услугите, податоците за законските основи, називот на услугите, документите и податоците потребни за остварување на секоја од услугите, механизмите за правна заштита и други релевантни податоци), извештаи за работата, статистички податоци за работата и други информации кои произлегуваат од надлежноста и работењето на имателот на информации.
Во конкретниот случај, Имателот на информации е должен одново да го разгледа Барањето и да донесе Решение со кое ќе го уважи Барањето и на барателот да му ги достави бараните информации на начин и во форма наведени во Барањето.

Поради погоре наведеното, Агенцијата за заштита на правото за слободен пристап до информации од јавен карактер одлучи како во диспозитивот на ова Решение. 

Ова Решение е конечно во управната постапка и против него нема место за жалба.

ПРАВНА ПОУКА: Против ова Решение странката може да поведе управен спор пред Управниот суд во рок од 30 дена.

Директор,
                                                                                                                  Петар Гајдов

